የአሰልጣኞች አስተያየት | ወላይታ ድቻ 1-2 ሀዲያ ሆሳዕና
ወላይታ ድቻ እና ሀዲያ ሆሳዕና ጨዋታን መጠናቀቅ ተከትሎ የቡድኖቹ አሰልጣኞች ከሱፐር ስፖርት ጋር ቀጣዩን ቆይታ አድርገዋል።
አሰልጣኝ ደለለኝ ደቻሳ –  ወላይታ ድቻ“ቀድመን ብንመራም በጥንቃቄ ጉድለት በተቆጠሩብን ግቦች ልንሸነፍ ችለናል። በሁለተኛው አጋማሽ በተጫዋቾቻችን ላይ የመጓጓት ነገር ነበር። መጀመሪያ የያዝነውን ነገር ይዘን መግባት ፈልገን ነበር ፤ ያው አልሆነም።”“ጎል ላይ እንደርሳለን ነገር ግን ቁጥራችን ያንሳል። በተወሰነ መልኩ ይሄን ነገር አይቻለሁ። በአጠቃላይ ግን ብዙ ነገር መስራት እንዳለብን ይሰማኛል።”“ምንም ነገር ያሳጣኛል ብዬ አላስብም። ወጣቶች ናቸው ፤ ለሊጉም አዲስ ናቸው ከሃያ ዓመት በታች ያደጉም ተጫዋቾች አሉ። በእነሱ ላይ የሥነ-ልቦና ስራዎችን በመስራት በቀጣይ ጨዋታዎች ተሻሽለን እንቀርባለን የሚል እሳቤ አለኝ።”ም/አሰልጣኝ እያሱ መርሐፅድቅ – ሀዲያ ሆሳዕና“በአጠቃላይ ጥሩ ነው። መጀመሪያ ላይ ግን የተወሰኑ መዘናጋቶች ነበሩ። ያም የመጀመሪያው ጎል እንዲቆጠርብን አድርጓል። በተለይ ከዕረፍት በፊት ብልጫ እንዲወስዱ ያደረጋቸው መዘናጋታችን እና ያገኙት የግብ ዕድል ነው። በሁለተኛው ግን ያንን አስተካክለን የጨዋታ ብልጫም ወስደን ተጨማሪ ሁለት ግብ አግብተን አሸናፊ መሆን ችለናል።”“የዱላ ብቻ ሳይሆን የተስፋዬም ቅያሪ ነው። የሁለቱም ቅያሪ በጥምር ያመጣው ውጤት ነው። ዱላም ጎል ማስቆጠር ብቻ ሳይሆን ጨዋታውን ለመቀየር ችሏል። ቅያሪው መልካም ነበር ብለን እናምናለን።”“የተፈጠረውን ክፍተት እንዴት ነው ? የተፈጠረውስ ምንድነው ? የሚለውን ቀስ ብለህ ነው የምታየው። መጀመሪያ ላይ የተሰጠህን ነገር ተግባራዊ ለማድረግ ስትል አንዳንድ የምትፈጥራቸው ክፍተቶች ሊኖሩ ይችላሉ። የመጀመሪያዋ ሰዓት ወሳኝ ናት።”“ስለዳዋ ምንም መናገር አይቻልም። ዳዋ እንደ ክለብ ብቻ ሳይሆን እንደሀገርም አሉን ከምንላቸው ተመራጭ አጥቂዎች አንዱ ነው። ግብ አካባቢም የተሻለ ተፅዕኖ አለው ቅጣት ምትም በማስቆጠር ይታወቃል። ያንን ነው ዛሬም ተግባራዊ ያደረገው። ልምምድ ላይ የሚያሳየውን ጨዋታ ላይም ደግሞታል። የዕለቱ ኮከብ ነው ማለት እንችላለን።”